CELEX: 52021PC0014
Language: fi
Date: 2021-01-20
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/563 muuttamisesta

EUROOPAN KOMISSIO
            Bryssel 20.1.2021
            COM(2021) 14 final
            2021/0006(NLE)
            Ehdotus
            NEUVOSTON TÄYTÄNTÖÖNPANOPÄÄTÖS 
            luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/563 muuttamisesta 
            
               
         
         
            
               PERUSTELUT
            
            
               Neuvosto voi yhteisestä arvonlisäverojärjestelmästä 28. marraskuuta 2006 annetun neuvoston direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitusta direktiivistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten verovilppien taikka veron kiertämisen estämiseksi.
            
            
               Viro pyysi 9. lokakuuta 2020 komissioon saapuneeksi kirjatulla kirjeellä lupaa jatkaa 31. joulukuuta 2024 asti alv-direktiivin 287 artiklasta poikkeavan toimenpiteen soveltamista, jotta Viro voisi vapauttaa arvonlisäverosta sellaiset verovelvolliset, joiden vuosittainen liikevaihto on enintään 40 000 euroa.
            
            
               Komissio antoi alv-direktiivin 395 artiklan 2 kohdan mukaisesti Viron pyynnön tiedoksi muille jäsenvaltioille 15. lokakuuta 2020 päivätyllä kirjeellä. Komissio ilmoitti Virolle 19. lokakuuta 2020 päivätyllä kirjeellä saaneensa kaikki hakemuksen arviointia varten tarvittavat tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, mukaan luettuna mahdollisuus myöntää alv-vapautus verovelvollisille, joiden vuosittainen liikevaihto jää alle tietyn raja-arvon. Alv-vapautus merkitsee sitä, että verovelvollisen ei tarvitse veloittaa arvonlisäveroa luovutuksistaan ja suorituksistaan, jolloin verovelvollinen ei voi myöskään vähentää arvonlisäveroa tuotantopanoksistaan.
               
               
                  Alv-direktiivin 287 artiklan 8 kohdan mukaan Viro voi vapauttaa arvonlisäverosta verovelvolliset, joiden kansallisena valuuttana ilmaistu vuosittainen liikevaihto on Viron liittymispäivänä voimassa olleen muuntokurssin mukaan laskettuna enintään 16 000 euron suuruinen.
               
               
                  Virolle annettiin neuvoston täytäntöönpanopäätöksellä (EU) 2017/563
                     2
                   lupa korottaa raja-arvoa niiden verovelvollisten osalta, joiden vuosittainen liikevaihto on enintään 40 000 euroa. Viro voi täytäntöönpanopäätöksen mukaan soveltaa poikkeavaa toimenpidettä 1. tammikuuta 2018–31. joulukuuta 2020.
               
               
                  Pienyrityksiä koskevaa erityismenettelyä on muutettu neuvoston direktiivillä (EU) 2020/285
                     3
                  , joka tulee voimaan 1. tammikuuta 2025. Viro on pyytänyt, että poikkeavan toimenpiteen soveltamista jatkettaisiin 31. joulukuuta 2024 asti. Alv-direktiivin 284 artiklan mukaan uusi raja-arvo on 1. tammikuuta 2025 alkaen 85 000 euroa. Sen vuoksi Virossa pienyrityksille asetettu 40 000 euron raja-arvo on uuden säännöksen mukainen.
               
               
                  Verovelvolliseksi rekisteröitymiseen sovellettavan raja-arvon säilyttäminen entisellään tarkoittaa, että hallinnollinen rasitus ei kasva henkilöillä, joiden verotettava liikevaihto on 16 001–40 000 euroa, mutta toimenpiteellä ei ole merkittävää vaikutusta alv-tulojen kokonaismäärään. Myös veroviranomaisen työtaakka keventyy hieman. Poikkeava toimenpide on verovelvollisille edelleen vapaaehtoinen.
               
            
            
               Poikkeava toimenpide, jolla yksinkertaistetaan pienten toimijoiden velvoitteita, on pienyrityksiä koskevien Euroopan unionin tavoitteiden mukainen.
            
            
               
                  Toimenpiteen soveltaminen ei vaikuta merkittävästi loppukulutusvaiheessa kerättävien alv-tulojen määrään. Toimenpiteestä johtuva verohallinnolle maksettavan alv:n vähennys on 15,6 miljoonaa euroa vuodessa eli 0,6 prosenttia kaikista arvonlisäverotuloista.
               
               
                  Poikkeavalla toimenpiteellä ei ole kielteisiä vaikutuksia arvonlisäverosta kertyviin omiin varoihin, koska Viro laskee kompensaation neuvoston asetuksen (ETY, Euratom) N:o 1553/89 6 artiklan mukaisesti.
               
               
                  Sen vuoksi on aiheellista antaa Viron tasavallalle lupa jatkaa poikkeavan toimenpiteen soveltamista 31. joulukuuta 2024 saakka. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Poikkeavassa toimenpiteessä noudatetaan samaa perusajatusta kuin direktiivissä (EU) 2020/285, jolla muutetaan pienten yritysten erityisjärjestelmää koskevia alv-direktiivin 281–294 artiklaa. Uusi direktiivi perustuu arvonlisäveroa koskevaan toimintasuunnitelmaan
                     4
                  , ja sen tavoitteena on luoda nykyaikainen ja yksinkertaistettu järjestelmä pieniä yrityksiä varten. Sillä pyritään erityisesti vähentämään alv-säännösten noudattamisesta aiheutuvia kustannuksia ja kilpailun vääristymistä sekä kansallisella että EU:n tasolla, vähentämään raja-arvovaikutuksesta johtuvia kielteisiä seurauksia ja huolehtimaan siitä, että yritysten on helpompi noudattaa säännöksiä ja verohallintojen valvoa säännösten noudattamista.
               
               
                  Lisäksi 40 000 euron raja-arvo on yhdenmukainen direktiivin (EU) 2020/285 kanssa, koska siinä annetaan jäsenvaltioille mahdollisuus asettaa alv-vapautuksen edellyttämä vuosittaisen liikevaihdon raja-arvo enintään 85 000 euron (tai kansallisena valuuttana ilmaistun vasta-arvon) tasolle.
               
               
                  Muille jäsenvaltioille on myönnetty alv-direktiivin 285 ja 287 artiklan nojalla vastaavia poikkeuksia, joilla on vapautettu arvonlisäverosta sellaisia verovelvollisia, joiden vuosittainen liikevaihto on alle tietyn raja-arvon. Alankomaille
                     5
                   on myönnetty 25 000 euron raja-arvo, Italialle
                     6
                   30 000 euron raja-arvo, Luxemburgille
                     7
                   35 000 euron raja-arvo, Latvialle
                     8
                   ja Puolalle
                     9
                   40 000 euron raja-arvo, Liettualle
                     10
                   55 000 euron raja-arvo, Kroatialle
                     11
                   45 000 euron raja-arvo, Maltalle
                     12
                   20 000 euron raja-arvo, Unkarille
                     13
                   48 000 euron raja-arvo, Slovenialle
                     14
                   50 000 euron raja-arvo ja Romanialle
                     15
                   88 500 euron raja-arvo.
               
            
         
         
            
               
                  Kuten edellä mainittiin, alv-direktiiviä koskevat poikkeukset olisi aina rajoitettava ajallisesti, jotta niiden vaikutuksia voidaan arvioida. Viron tasavallan pyytämä erityistoimenpiteen voimassaolo 31. joulukuuta 2024 asti vastaa pienten ja keskisuurten yritysten alv-sääntöjen yksinkertaistamista koskevan direktiivin (EU) 2020/285 vaatimuksia. Direktiivissä vahvistetaan 1. tammikuuta 2025 päiväksi, josta alkaen jäsenvaltioiden on sovellettava kansallisia säännöksiä, jotka niiden täytyy antaa direktiivin noudattamiseksi.
               
               
                  Ehdotettu toimenpide on näin ollen yhdenmukainen alv-direktiivin säännösten kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Komissio on tähdentänyt johdonmukaisesti vuotuisissa työohjelmissaan, että pienet yritykset tarvitsevat yksinkertaisempia sääntöjä. Komission työohjelmassa 2020
                     16
                   viitataan erityiseen pk-yrityksiä koskevaan strategiaan, joka ”helpottaa pienten ja keskisuurten yritysten toimintaa ja laajentumista”. Erityistoimenpide on verosääntöjen osalta näiden tavoitteiden mukainen. Se on myös komission työohjelman 2017 mukainen
                     17
                   Työohjelmassa viitataan erityisesti arvonlisäveroon ja todetaan, että pienille yrityksille aiheutuu alv-sääntöjen noudattamisesta suuri hallinnollinen rasitus ja että tekniset uudistukset tuovat uusia haasteita tehokkaaseen veronkantoon. Lisäksi siinä tähdennetään tarvetta yksinkertaistaa pieniä yrityksiä koskevia alv-sääntöjä.
               
               
                  Toimenpide on linjassa myös vuoden 2015 sisämarkkinastrategian
                     18
                   kanssa. Siinä komissio asetti tavoitteeksi helpottaa pk-yritysten kasvua muun muassa keventämällä hallinnollisia rasituksia, jotka estävät pk-yrityksiä hyödyntämästä sisämarkkinoita täysimittaisesti. Toimenpiteessä noudatetaan myös samaa perusajatusta kuin vuonna 2013 annetussa komission tiedonannossa ”Yrittäjyys 2020 ‑toimintasuunnitelma: Uutta kipinää Euroopan yrittäjyyteen”
                     19
                  , jossa korostetaan tarvetta yksinkertaistaa pieniin yrityksiin sovellettavaa verolainsäädäntöä.
               
               
                  Toimenpide on linjassa myös pk-yrityksiä koskevien EU:n toimintamallien kanssa, jotka esitetään vuonna 2016 annetussa start-up-yrityksiä koskevassa tiedonannossa
                     20
                  , sekä ”pienet ensin” ‑periaatteen kanssa, joka esitetään vuonna 2008 annetussa eurooppalaisia pk-yrityksiä tukevaa Small Business Act ‑aloitetta koskevassa tiedonannossa
                     21
                  , jossa jäsenvaltioita kehotetaan ottamaan lainsäädännön valmistelussa huomioon pk-yritysten erityisominaisuudet ja yksinkertaistamaan nykyistä sääntely-ympäristöä.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen eli siihen nähden, että sillä pyritään yksinkertaistamaan veronkantoa pienten verovelvollisten ja verohallinnon kannalta.
            
            
               •Toimintatavan valinta
            
            
               
                  Ehdotettu sääntelytapa: neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä arvonlisäverosäännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston päätös on parhaiten soveltuva toimintatapa myös sen vuoksi, että se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Sidosryhmien kuulemista ei ole järjestetty. Tämä ehdotus perustuu Viron esittämään pyyntöön ja koskee ainoastaan kyseistä jäsenvaltiota.
               
            
         
         
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ole ollut tarpeen.
               
            
            
               •Vaikutustenarviointi
            
            
               
                  Ehdotetulla neuvoston täytäntöönpanopäätöksellä nostetaan vuosittaisen liikevaihdon raja-arvoa, jonka alittuessa verovelvolliset voidaan vapauttaa arvonlisäverosta. Näin ollen sillä laajennetaan yksinkertaistamistoimenpidettä, jolla poistetaan useita alv-velvoitteita sellaisilta yrityksiltä, joiden vuosittainen liikevaihto on enintään 40 000 euroa. 
               
               
                  Yritysten, joiden verotettava liikevaihto ei ylitä raja-arvoa, ei tarvitse rekisteröityä alv-verovelvolliseksi. Siten toimenpiteellä vähennetään näiden yritysten hallinnollista rasitusta, koska niiden ei tarvitse pitää kirjaa arvonlisäverosta tai toimittaa alv-ilmoitusta. Myös veroviranomaisten työtaakka pienenee. Tällä voi olla myönteinen vaikutus Virossa alv-velvollisiksi rekisteröityjen verovelvollisten hallinnollisen rasituksen vähenemiseen ja siten myös verohallinnon toimintaan. 
               
               
                  Viron mukaan vuosina 2016 ja 2017 alv-verovelvollisiksi rekisteröityneistä henkilöistä 18 prosentilla vuotuinen liikevaihto oli 16 001–40 000 euroa. Vuonna 2019 osuus oli 15 prosenttia kaikista alv-velvollisiksi rekisteröityneistä henkilöistä. Alv-velvollisiksi rekisteröityneitä henkilöitä oli Virossa 14. syyskuuta 2020 kaikkiaan 98 160. Poikkeava toimenpide koskee näin ollen suoraan noin 3 000 yritystä.
               
            
            
               Toimenpide ei ole supistanut Viron talousarvion tulopuolta alv-tulojen osalta. Toimenpiteestä johtuva verohallinnolle maksettavan alv:n vähennys on 15,6 miljoonaa euroa vuodessa eli 0,6 prosenttia kaikista alv-tuloista. Vaikutus on vähäinen.
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon, koska Viro tekee kompensaatiolaskelman neuvoston asetuksen (ETY, Euratom) N:o 1553/89
                  22
                6 artiklan mukaisesti.
            
            
               2021/0006 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/563 muuttamisesta 
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  23
                ja erityisesti sen 395 artiklan 1 kohdan ensimmäisen alakohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
         
         
            
               (1)Direktiivin 2006/112/EY 287 artiklan 8 kohdan mukaan Viro voi myöntää vapautuksen arvonlisäverosta sellaisille verovelvollisille, joiden vuosittainen liikevaihto kansallisena valuuttana on sen liittymispäivänä voimassa olleen muuntokurssin mukaan laskettuna enintään 16 000 euroa.
            
            
               (2)Virolle annettiin neuvoston täytäntöönpanopäätöksellä (EU) 2017/563
                  24
                lupa ottaa käyttöön direktiivin 2006/112/EY 287 artiklasta poikkeava erityistoimenpide, jäljempänä ’poikkeava toimenpide’, jolla vapautetaan arvonlisäverosta verovelvolliset, joiden vuosittainen liikevaihto on enintään 40 000 euroa. Virolle annettiin lupa soveltaa poikkeavaa toimenpidettä 1 päivästä tammikuuta 2018 31 päivään joulukuuta 2020 tai sellaisen direktiivin voimaantuloon asti, jolla muutetaan direktiivin 2006/112/EY 281–294 artiklan säännöksiä, sen mukaan, kumpi näistä ajankohdista on aikaisempi.
            
            
               (3)Neuvosto antoi 18 päivänä helmikuuta 2020 direktiivin (EU) 2020/285
                  25
               , jolla muutetaan direktiivin 2006/112/EY 281–294 artiklaa pienten yritysten erityisjärjestelmän osalta ja vahvistetaan uusia sääntöjä, jotka koskevat pieniä yrityksiä, mukaan luettuna jäsenvaltion määrittämä vuosittaisen liikevaihdon enintään 85 000 euron raja-arvo tai kansallisena valuuttana ilmaistu vasta-arvo. 
            
            
               (4)Viro pyysi komissioon 9 päivänä lokakuuta 2020 saapuneeksi kirjatulla kirjeellä lupaa jatkaa poikkeavan toimenpiteen soveltamista 31 päivään joulukuuta 2024.
            
            
               (5)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Viron pyynnön tiedoksi muille jäsenvaltioille 15 päivänä lokakuuta 2020 päivätyllä kirjeellä. Komissio ilmoitti Virolle 19 päivänä lokakuuta 2020 päivätyllä kirjeellä, että se oli saanut kaikki pyynnön arviointia varten tarpeellisina pitämänsä tiedot.
            
            
               (6)Poikkeava toimenpide on komission tiedonannon ”Pienet ensin” – Eurooppalaisia pk-yrityksiä tukeva aloite (”Small Business Act”)
                  26
                tavoitteiden mukainen.
            
            
               (7)Viron toimittamista tiedoista ilmenee, että poikkeavalla toimenpiteellä on vain vähäinen vaikutus lopullisessa kulutusvaiheessa kerättävien Viron saamien verotulojen kokonaismäärään. Verovelvolliset voivat edelleen valita tavallisen arvonlisäverojärjestelmän direktiivin 2006/112/EY 290 artiklan mukaisesti. 
            
            
               (8)Poikkeavalla toimenpiteellä ei ole kielteisiä vaikutuksia arvonlisäverosta kertyviin unionin omiin varoihin, koska Viro tekee kompensaatiolaskelman neuvoston asetuksen (ETY, Euratom) N:o 1553/89
                  27
                6 artiklan mukaisesti.
            
            
               (9)Koska poikkeava toimenpide vaikuttaa myönteisesti pieniin yrityksiin vähentämällä niiden hallinnollista rasitusta ja kustannuksia, Virolle olisi annettava lupa jatkaa poikkeavan toimenpiteen soveltamista. 
            
            
               (10)Poikkeavan toimenpiteen soveltamisen jatkamiselle olisi asetettava aikaraja. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin (EU) 2020/285 mukaan jäsenvaltioiden on annettava ja julkaistava kyseisen direktiivin 1 artiklan noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2024 ja sovellettava niitä 1 päivästä tammikuuta 2025. Tästä syystä on aiheellista antaa Virolle lupa soveltaa poikkeavaa toimenpidettä 31 päivään joulukuuta 2024 asti.
            
            
               (11)Sen vuoksi täytäntöönpanopäätöstä (EU) 2017/563 olisi muutettava,
            
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen (EU) 2017/563 2 artiklan toinen kohta seuraavasti:
            
            
               ”Tätä päätöstä sovelletaan 1 päivästä tammikuuta 2018 31 päivään joulukuuta 2024.”
            
            
               2 artikla
            
            
               Tämä päätös on osoitettu Viron tasavallalle.
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Neuvoston täytäntöönpanopäätös (EU) 2017/563, annettu 21 päivänä maaliskuuta 2017, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 80, 25.3.2017, s. 33–34).
               
               
                  
                     (3)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13–23).
               
               
                  
                     (4)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 148 final).
               
               
                  
                     (5)
                  
                        Neuvoston täytäntöönpanopäätös (EU) 2018/1904, annettu 4 päivänä joulukuuta 2018, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 310, 6.12.2018, s. 25).
               
               
                  
                     (6)
                  
                        Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta (EUVL L 306, 15.11.2016, s. 11–12).
               
               
                  
                     (7)
                  
                        Neuvoston täytäntöönpanopäätös (EU) 2019/2210, annettu 19 päivänä joulukuuta 2019, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 332, 23.12.2019, s. 155).
               
               
                  
                     (8)
                  
                        Neuvoston täytäntöönpanopäätös (EU) 2020/1261, annettu 4 päivänä syyskuuta 2020, luvan antamisesta Latvian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/2408 muuttamisesta (EUVL L 296, 10.9.2020, s. 4–5).
               
               
                  
                     (9)
                  
                        Neuvoston täytäntöönpanopäätös (EU) 2018/1919, annettu 4 päivänä joulukuuta 2018, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 311, 7.12.2018, s. 32).
               
               
                  
                     (10)
                  
                        Neuvoston täytäntöönpanopäätös (EU) 2017/1853, annettu 10 päivänä lokakuuta 2017, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU muuttamisesta (EUVL L 265, 14.10.2017, s. 15–16). Uutta toimenpidettä koskeva kirjallinen menettely kesken.
               
               
                  
                     (11)
                  
                        Neuvoston täytäntöönpanopäätös (EU) 2020/1661, annettu 3 päivänä marraskuuta 2020, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen (EU) 2017/1768 muuttamisesta (EUVL L 374, 10.11.2020, s. 4–5).
               
               
                  
                     (12)
                  
                        Neuvoston täytäntöönpanopäätös (EU) 2020/1662, annettu 3 päivänä marraskuuta 2020, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2018/279 muuttamisesta (EUVL L 374, 10.11.2020, s. 6–7).
               
               
                  
                     (13)
                  
                        Neuvoston täytäntöönpanopäätös (EU) 2018/1490, annettu 2 päivänä lokakuuta 2018, luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 252, 8.10.2018, s. 38).
               
               
                  
                     (14)
                  
                        Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
               
               
                  
                     (15)
                  
                        Neuvoston täytäntöönpanopäätös (EU) 2020/1260, annettu 4 päivänä syyskuuta 2020, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta (EUVL L 296, 10.9.2020, s. 1–3).
               
               
                  
                     (16)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2020 – Kunnianhimoisempi unioni (COM(2020) 37 final).
               
               
                  
                     (17)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2017 (COM(2016) 710 final).
               
               
                  
                     (18)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Sisämarkkinoiden päivitys: enemmän mahdollisuuksia kansalaisille ja yrityksille (COM(2015) 550 final).
               
               
                  
                     (19)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Yrittäjyys 2020 ‑toimintasuunnitelma: Uutta kipinää Euroopan yrittäjyyteen (COM(2012) 795 final).
               
               
                  
                     (20)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Euroopan seuraavat kärkiyritykset: start-up- ja scale-up-yrityksiä koskeva aloite (COM(2016) 733 final).
               
               
                  
                     (21)
                  
                        Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle – ”Pienet ensin” – Eurooppalaisia pk-yrityksiä tukeva aloite (”Small Business Act”) (KOM(2008) 394 lopullinen).
               
               
                  
                     (22)
                  
                        EUVL L 155, 7.6.1989, s. 9–13.
               
               
                  
                     (23)
                  
                        EUVL L 347, 11.12.2006, s. 1.
               
               
                  
                     (24)
                  
                        Neuvoston täytäntöönpanopäätös (EU) 2017/563, annettu 21 päivänä maaliskuuta 2017, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 80, 25.3.2017, s. 33).
               
               
                  
                     (25)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (26)
                  
                        Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle – ”Pienet ensin” – Eurooppalaisia pk-yrityksiä tukeva aloite (”Small Business Act”), Bryssel 25.6.2008, KOM(2008) 394 lopullinen. 
               
               
                  
                     (27)
                  
                        Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).